Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 350

2. A munkavégzéshez szükséges szakmai kommunikáció A csecsemő és kisgyermeknevelő-gondozó: — ismerje a kommunikáció szerepét a csecsemő- és kisgyermek gondozási munkában, — alkalmazza a kommunikáció közvetlen és jellemző eszközeit a csecsemő- és kisgyermekekkel való bánásmódban, — legyen képes megfelelő nyelvhelyességgel, pontos szóhasználattal beszélni, — egyenrangú személyként támogassa a gyermeket választásában, döntésében, önálló tevékenységében, — legyen hiteles és következetes a kommunikációs megnyilvánulásaiban, — ismerje és értelmezze a gyermek jelzéseit, — figyeljen a metakommunikációs jelzésekre, — kontrollálja saját metakommunikációját, — törekedjen a gyermekkel való harmonikus, elfogadó, segítő kapcsolat kialakítására és fenntartására, — a csoportban élő gyermeknél ismerje fel a konfliktushelyzetet, mérlegelje annak megoldási lehetőségeit (adjon lehetőséget a gyermeknek a konfliktus önálló megoldására), — alkalmazza a konfliktuskezelés, megoldás különböző módjait, a gyermek személyiségét figyelembe véve, — tudja elfogadtatni saját szakmai álláspontját a nevelés kapcsán.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes